cyanic-selkie/wikianc huggingface dataset:
Affentheurlich naupengeheurliche Geschichtklitterung
Affentheurlich naupengeheurliche Geschichtklitterung est liber a Ioanne Fischart anno 1575 editus, anno 1590 recensione pleniori divulgatus. Hoc opere Fischart lectoribus proponit non solum versionem Theodiscam Gargantuae, libri satyrici a Francisco Rabelaeso scripti, sed etiam textum originalem et experimentalem, neologismis plurimis Theodiscis fartam.
Urcia (flumen)
Urcia  (alia nomina: Urcius) (Italiane: Orcia) est rivus Italiae, Umbronis tributarius.
Urcia in regione Tuscia et in Provinciis Senae Iuliae ac Grosseti fluit.
Stanislaus Trepczyński
StanislausTrepczyński (natus in Lodziae die 7 Aprilis 1924; mortuus die 20 Iunii 2002) fuit legatus Polonicus. Trepczyński fuit a mense Septembri 1972 usque ad mensem Septembrem 1973 Consociationis Nationum Communis Conventus praeses.
Alfredus Kastler
Alfredus Kastler (natus die 3 Maii 1902 in Gebweiler Elisatia; mortuus die 7 Ianuarii 1984 in Bandol) fuit physicus Francicus. Anno 1966 Nobelianum Physicae Praemium abstulit studii de resonantia magnetica nuclearis causa. Et opticam studiut.
Alma mater sua fuit Schola Normalis Superior. Et bilinguista Franciae ac Theodiscae, etiam poema in Theodisce scripsit.
Augia Dives
Augia Dives sive Augia Maior fuit monasterium Benedictinum in Augia insula in Lacu Bodamico. Monasterium Aug(i)ense anno 724 conditum est, ab anno 1540 Prioratus episcopi Constatiensis erat. Una cum archicoenobio Sangallensi et Fuldensi monasterio inter monasteria maximi momenti temporis Carolingici numeratur. Anno 1803 Recessu principali deputationis imperii monasterium suppressum est.
Angela Elisabetha Brooks
Angela Elisabetha Brooks (nata in Virginia die 4 Augusti 1928; mortua die 9 Septembris 2007), iuris consulta, fuit legata Liberiana. Brooks fuit, secunda post Vijayam Lakshmi Pandit mulier, a mense Septembri 1969 usque ad mensem Septembrem 1970 Consociationis Nationum Communis Conventus praeses.
Themisto (uxor Athamantis)
Themisto in mythologia Graeca fuit Hypsei filia, secunda uxor Athamantis, ac mater Plinthii (vel Sphincii) et Orchomeni. Hyginus mythographus sic vitam eius descripsit:
"Athamas Aeoli filius habuit ex Nebula uxore filium Phrixum et filiam Hellen, et ex Themisto Hypsei filia filios duos, Sphincium et Orchomenum, et ex Ino Cadmi filia filios duos, Learchum et Melicerten. Themisto, quod se Ino coniugio privasset, filios eius interficere voluit; itaque in regia latuit clam et occasione nacta, cum putaret se inimicae natos interfecisse, suos imprudens occidit, a nutrice decepta quod eis vestem perperam iniecerat. Themisto cognita re ipsa se interfecit."
Boianum (Tuscia)
Boianum  (alia nomina : Boyanum, Buianum, Bojanum) (Italiane: Buggiano) est oppidum Italiae et municipium, circiter 8 890 incolarum, in Tuscia regione, in Provincia Pistoriensi ac in Valle Nebulae situm. Incolae Boianenses appellantur.
Gabriel Lippmann
Gabriel Lippmann (natus die 16 Augusti 1845 in Bonnevoie, Luxemburgum- mortuus est die 13 Iulii 1921 ) fuit physicus Francicus. Anno 1908 Nobelianum Physicae Praemium abstulit artis photographiae coloris ab unda lucis causa.
Alma mater eius Schola normalis superior fuit.
Gnaeus Claudius Severus (consul 173)
Gnaeus Claudius Severus (quando natus mortuusve sit, nescimus) senator Romanus secundo saeculo fuit. Pater eius Gnaeus Claudius Severus Arabianus, consul ordinarius anni 146 et amicus Marci Aurelii imperatoris fuit. Patria eius Pompeiopolis in Paphlagonia erat. Severus philosophus Peripateticus erat. Ante annum 167 Anniam Galeriam Aureliam Faustinam, filiam Marci Aurelii, in matrimonium duxit. Circa annum 167 consul suffetus, anno 173 consul II ordinarius creatus est. Multum apud imperatorem amicum potuit. Claudius Galenus exempli gratia Severo suadente medicus Marci Aurelii factus est. Anno 176 Severus comes imperatoris in expeditione ad Danubium fuit. Filius ex Annia Galeria Tiberius Claudius Severus Proculus anno 200 consul ordinarius creatus est.
Eduardus Hambro
Eduardus Hambro (natus Asloae in Norvegia die 22 Augusti 1911; mortuus die 1 Februarii 1977), iuris consultus, fuit politicorum peritus Norvegicus. Malik fuit a mense Septembri 1970 usque ad mensem Septembrem 1971 Consociationis Nationum Communis Conventus praeses.
Adam Malik
Adam Malik (natus ad Pematang Siantar Sumatrae septemtrionalis die 22 Iulii 1917; mortuus Bandung in urbe Iavae occidentalis die 5 Septembris 1984) fuit politicorum peritus et negotiorum externorum minister Indonesiae. Malik fuit a mense Septembri 1971 usque ad mensem Septembrem 1972 Consociationis Nationum Communis Conventus praeses.
Avenzoar
Abumeron Avenzoar, nomine nativo أبو مروان عبد الملك بن زهر Abū Marwān ʿAbd al-Malik ibn Zuhr (Peñaflor in oppido Vandalitiae natus anno circiter 1092; Hispali anno fere 1161 mortuus) fuit scriptor de re medica Arabicus.
Canalis Germanicobalticus
Canalis Germanicobalticus vel etiam Chiloniensis inter oppida Chilonium Brunsbutteliumque per Slesvicum et Holsatiam ducta navibus patet liber inter mare Germanicum Balticumque commeatus. Propter quod canalis 99 km longitudinis ambagibus magnis circa promontorium Iuticum iam non navigare oportet. Omnium autem canalium, quae quocumque locorum hominum labore ductae sunt, Germanicobaltica maxima navium frequentia floret. Patet autem inde ab anno 1895. Ad annum 1948 canalis Gulielmi imperatoris nomine appellabatur.
Hercules (Euripides)
Hercules (Graece aut Ἡρακλῆς μαινόμενος) est tragoedia Euripidea circa annum 416 a.C.n. docta qua poeta fabulam Herculis furore excaecati et propriam uxorem cum liberis interficientis in scaenam proferebat. Quam tragoediam Latine imitatus est Seneca in Hercule furente. Ut in Sophocleo Aiace heros furore excaecatus turpes res commisit sed ad sanitatem reversus alia viam atque Aiax adiit.
De argumento
Herculis insaniae mythus iam ante Euripidem innotuerat ; at ille multa novavit atque mutavit in primis ut heroem minus rudem et agrestem efficeret quam in fabulis ostendebatur. Ita haec caedes quae vulgo ante labores a prioribus poetis ponebatur post labores ad ultimam vitam transtulit ita ut poenam eiusmodi minime meruisse videretur. In mytho communi liberos tantum necabat atque deinde Megaram propinquo Iolao in matrimonium tradebat quod spectatoribus quinti saeculi nimis durum videri potuit. Tyrannus Lycus quoque Euripidis inventio fuisse creditur quae invidiam in Herculis inimicos moveret. Deam poliadem Athenam et Atheniensium regem Theseum in mythum introduxit in maiorem patriae gloriam spectatorumque benevolentiae captandae causa. Simul non malum hominem esse Herculem magis apparebat siquidem amicitiam in infortunio tam fidelem servare meruisset. Praeterea Hercules in Atticam proficiscitur velut ibi moriturus et insuper eodem patrem Amphitruonem arcessiturus ad sepulturam. Quod nusquam alibi legitur. Quin etiam labores suscepisse dicitur non tam Iunonis ob iram coactus quam ut patris exsulis reditum in patriam Argivam redimeret, quod a vulgata versione discrepat.
Diu critici in hac tragoedia actionem velut in duas partes distractam reprehenderuntː prima enim parte Lyci saevitia timetur et periculo illo Herculis reditu vix suppresso iam chorus providentiam deorum iustitiam in terris restituentium celebrabat, quae felix conclusio fuisset,  cum duae saevae deae  in scaenam inrumpunt et qui liberis prius saluti fuit eorum interfector per voluntatem deorum fit. Itaque reiectis deis Hercules Iovis paternitatem aspernatur atque solius Amphitrionis filius esse decernit ː simul ad humanam amicitiam decurrit. Non apud deos enim sed apud homines auxilium et misericordia inveniuntur.
Sebastianus Castellio
Sebastianus Castellio (natus Sébastien Châtillon anno 1515 in Saint-Martin-du-Frêne tunc in Sabaudia; Basiliae mortuus die 23 Decembris 1563) fuit humanista et doctus Francicus. Aequum se iudicem in rebus ad religionem spectantibus praebens, Ioannem Calvinum acri subtilique ingenio et iudicio percensuit, postquam hic eccclesiae emendator Michaelem Servetum, trinitatem denegantem, morte damnaverat. Has res gestas Stephanus Zweig in opere Castellio gegen Calvin enarravit.
Sparta (discretiva)
Sparta:
Quintus Volusius Flaccus Cornelianus
Quintus Volusius Flaccus Cornelianus (quo anno natus mortuusve sit, nescimus) senator Romanus secundo saeculo fuit. Anno 174 consulatum ordinarium gessit.
Cylindrus (discretiva)
Cylindrus potest esse:
Aemilius Arenales Catalán
Aemilius Arenales Catalán (natus Guatemalae die 10 Maii 1922; ibidem mortuus die 17 Aprilis 1969), iuris consulta, fuit politicorum peritus e Guatemala. Arenales Catalán fuit a mense Septembri 1968 usque ad mensem Septembrem 1969 Consociationis Nationum Communis Conventus praeses.
Florianus
Florianus erat cognomen Romanum et hodie est praenomen masculinum, a florens ductum. Variationes vulgo sunt: Florian, Florin, Flori, Flo, Florim. Formae femininae vulgo sunt: Flora, Floriana, Floriane.
Abdul Rahman Pazhwak
Abdul Rahman Pazhwak (Persice ‏عبدالرحمان پژواک‎ natus in Ghazni  die 7 Martii 1919; mortuus in Peshawar/ Pakistania die 8 Iunii 1995) fuit legatus e Afgania. Rahman Pazhwak fuit a mense Septembri 1966 usque ad mensem Septembrem 1967 Consociationis Nationum Communis Conventus praeses.
Amphiaraus
Amphiaraus (Graece Ἀμφιάραος) in mythologia Graeca est vates Argivus, qui expeditioni septem ducum adversus Thebanos interfuit. Cladem signis divinis praenoverat sed Adrastus rex eius monitiones sprevit. Cum inde fugeret, terram inhiasse atque eius currum hausisse dicebant. Filius erat Oeclis Hypermnestraeque, maritus Eriphylae, quae operam dedit, ut maritus ad bellum cum Thebanis proficisci cogeretur, quamquam compererat inde se non rediturum. Filii eis fuerunt Amphilochos et Alcmaeon, qui matrem suam, ut paternae mortis sontem, necavit.
De cultu Amphiarai
In pluribus Graeciae locis honores divini Amphiarao tribuebantur, maxime tamen Oropi in Boeotia ad fines Atticae ; nam et templum et oraculum Amphiarao ibi erant; qui eum consulebant, eos primo sacrum facere ac deinde in pelle arietis immolati obdormiscere oportebat; noctu enim per somnia deus Amphiaraus eis responsa dabat, quae plerumque ad morbos sanandos pertinuisse videntur. Etenim iam tempore septem ducum expeditionis adversus Thebanos Amphiaraus signa divina et somnia Argivis interpretari solebat. Inventor ignispicii quoque habebatur. .Cnossius Iophon collectaneum oraculorum Amphiarai collegerat et publicarat, quae tamen apocrypha fuisse existimabat Pausanias, quia Amphiaraus non spiritu divino commotus responsa canebat ut Pythia sed signa a deis missa, in primis somnia, interpretari callebat. Illum librum multos lectores tamen delectasse ipse Pausanias fatebatur. Vestigia certe templi quarto saeculo a.C.n. ineunte aedificati et altaris, cuius ornamenta sculpta accurate a Pausania in libro ad Atticam spectante describebantur ab archaeologis in situ adgnita sunt.
Varia
Praecepta de fabis Amphiarao adscripta citantur in Geoponicis Graecis.
Index legatorum Dietae Foederalis XIII
Dieta Foederalis Tertia Decima anno 1994 primo convenit et ad annum 1998 leges dabat.
Legati in factiones digesti
inter alios hi fuerunt:
Fractio CDU/CSU
Petrus Altmaier (CDU)|Theodericus Austermann (CDU)|Sabina Bergmann-Pohl (CDU)|Petrus Bleser (CDU)|Norbertus Blüm (CDU)|Maria Böhmer (CDU)|Wolfgangus Bosbach (CDU)|Volfgangus Bötsch (CSU)|Fridericus Bohl (CDU)|Ioachimus Borchert (CDU)|Nicolaus Brähmig (CDU)|Manfredus Carstens (CDU)|Petrus Haraldus Carstensen (CDU)|Werner Dörflinger (CDU)|Alfredus Dregger (CDU)|Hinricus Geißler (CDU)|Michael Glos (CSU)|Reinhardus Göhner (CDU)|Hermannus Gröhe (CDU)|Gerda Hasselfeldt (CSU)|Petrus Hintze (CDU)|Manfredus Kanther (CDU)|Volkerus Kauder (CDU)|Ioannes Klein (CDU, mortuus est 26 Novembris 1996)|Helimutus Kohl (CDU)|Manfredus Kolbe (CDU)|Anna Margareta Kramp-Karrenbauer (CDU, a die 1 Martii 1998)|Paulus Krüger CDU)|Norbertus Lammert (CDU)|Arminius Laschet (CDU)|Carolus-Iosephus Laumann (CDU)|Angela Merkel (CDU)|Michael Meister (CDU)|Fridericus Merz (CDU)|Gerhardus Müller|Claudia Nolte (CDU)|Eduardus Oswald (CSU)|Ruprechtus Polenz CDU)|Petrus Ramsauer (CSU)|Hinricus Riesenhuber (CSU)|Hannelora Rönsch (CDU)|Norbertus Röttgen (CDU)|Volkerus Rühe (CDU)|Georgius Rüttgers (CDU)|Volfgangus Schäuble (CDU)|Rupertus Scholz (CDU)|Christianus Schmidt (CSU)|Christianus Schwarz-Schilling (CDU)|Horatius Seehofer (CDU)|Rudolphus Seiters (CDU)|Ioannes Singhammer CSU)|Carolus-Theodericus Spranger (CSU)|Erica Steinbach (CDU)|Gerhardus Stoltenberg (CDU)|Rita Süssmuth (CDU)|Nicolaus Töpfer (CDU, ad diem 1 Martii 1998)|Theodorus Waigel (CSU)|Georgius Warnke (CSU)|Matthias Wissmann (CDU)|
Fractio SPD
Doris Barnett | Nicolaus Barthel | Edelgarda Bulmahn | Herta Däubler-Gmelin | Gernotus Erler | Petra Ernstberger | Anca Fuchs | Barbara Hendricks | Ernestus Kastning | Ioannes-Ulricus Klose | Anscharius Lafontaine (anno 1994) | Christophorus Matschie | Rudolphus Scharping | Otto Schily | Ursula Schmidt | Rudolphus Schwanitz | Ludovicus Stiegler | Petrus Struck | Volfgangus Thierse | Heidemaria Wieczorek-Zeul
Fractio Viridum
Maria Ludovica Beck | Volcherus Beck | Andrea Fischer | Iosephus Fischer | Cem Özdemir | Christina Scheel |
Fractio PDS
Eva Bulling-Schröter|Gregorius Gysi|Ioannes Modrow
Viroviacum
Viroviacum (Batave: Wervik; Francogallice: Wervicq) est urbecula Belgiae in provincia Flandria Occidentalis regione Flandria, qua incolarum 17 775 numeratur.
Fridericus Henricus Boland
Fridericus H. Boland (natus Eblanae die 31 Ianuarii 1904; ibidem mortuus die 4 Decembris 1985) fuit politicorum peritus et legatus Hibernicus. Boland fuit a mense Septembri 1960 usque ad mensem Septembrem 1961 Consociationis Nationum Communis Conventus praeses.
Mongi Slim
Mongi Slim (natus die 1 Septembris 1908; mortuus die 23 Octobris 1969) fuit politicorum peritus et negotiorum externorum minister Tunesiae. Mongi Slim fuit a mense Septembri 1961 usque ad mensem Septembrem 1962 Consociationis Nationum Communis Conventus praeses.
Electra (Euripides)
Electra (Graece: ) est tragoedia quam Euripides circa 413 a.C.n. docuit. Tritum argumentum sibi elegit Euripides, iam ab Aeschylo in Choephoris ac fortasse Sophocle quoque in sua Electra tractatum. Quid enim praeclarius - etiam apud modernos - quam Orestes cum sorore patris Agamemnonis caedem vindicans ? Attamen magnam admirationem Euripideam Electram movisse testatur fabula a Plutarcho tradita ː nam cum confecto Bello Peloponnesiaco Thebani Athenas funditus evertere vellent, audito demum parodo huius tragoediae sententiam mutaverunt nec delendam esse urbem talium ingeniorum feracem existimaverunt.
Personae
Actio ruri agitur prope fines Argolidis et Laconiae. Spectatores in scaena casam agricolae vident.
Praenarratum
Clytaemnestra cum Aegistho amatore suo occiderat maritum Agamemnonem, quippe qui ineunte bello Troiano Iphigeniam filiam Artemidi sacrificasset. Electram deinde in conubium coegerant pauperis cuiusdam agricolae, nempe veriti, ne, si domi habitaret hominique nobili nupsisset, patrem ulcisceretur. Agricola maritus ingenio quidem nobili erat, verum tamen Electra moleste tulit, quod domo eiecta esset. Orestes autem, frater minor Electrae, morti ereptus ad domum Strophii, regis Phociorum missus est, cui nupserat amita liberorum Agamemnonis Anaxibia. Ibi Orestes amicitiam cum Pylade, filio Strophii, iunxerat.
Eutipides cum Aeschylo et Sophocle comparatus
In Choephoris Agamemnonis anima in tumulo et deus maximas partes in vindicta agebant. Quamquam multa ab Aeschylo sumpsit, apud Sophoclem Electram sine dubio fabulae protagonistam esse constat, quae plerumque in scaena permanet. Odio et dolore et pietate quidem insignis est sed parum ad ipsam caedem confertː Orestes machinator et peractor coniurationis exsistit. Sororem ultimo tantummodo momento certiorem facit quae paene impedimento ei fit ob nimium gaudium. Econtra Electra lamentationibus, accusationibus, imprecationibus atque rursus laetitiae clamoribus scaenam implet. Nam Sophocleae heroides virorum vicem etiam cum id cupiunt non agunt. Electra autem Euripidea praeter alias novitates (agricolae nupta ruri habitat) et consilii et ipsius caedis particeps haesitantem fratrem impellit atque velut coniurationis dux fit. Insuper ut solebat poeta argumenta sophistica et sententias philosophicas et Choephororum scaenae parodiam addidit.
Critici mirati sunt quod Sophocles matricidium damnasse non videatur nec Orestem a taetro facinore abhorrentem ostenderit, ut Euripides et Aeschylus fecere. Sunt tamen etiam qui putent, quia spectatores Athenienses Erinyas Orestem mox persecuturas esse non ignorabant, Sophoclem per tragicam ironiam matricidum quasi victoriam et rem bene gestam habuisse.
Iosephus Fischer
thumb|right|Joschka Fischer (2014)
Cursus honorum
Fischer annis 1983 - 1985 Legatus Dietae Foederalis Germaniae fuit. Tum Dietam Foederalem reliquit, quod Virides tum a legatis flagitaverunt, quod post duos annos id facerent. Eo anno autem Administer Hassiae Oecologiae et Energiae creatus est et ad annum 1987 mansit, cum Gualterius Wallmann (CDU) praeses ministrorum Hassiae electus est. Anno 1991 autem iterum Administer Hassiae a Ioanne Eichel (SPD), praeside ministrorum novo electo, nominatus est. Iterum Oecologiae providit. Anno 1994 autem iterum in Dietam Foederalem electus est et ibi ad annum 2006 mansit. Ab anno 1998 usque ad annum 2005, is, qui in partibus Viridibus maxima afficiebatur auctoritate, fuit minister negotiorum externorum et cancellarii foederalis vicarius. Quem officium post electionem anni 2005 reliquit, cum CDU et SPD factiones novam coalitionem fecerunt.
Cornelius Mănescu
Cornelius Mănescu (natus in Ploieşti die 8 Februarii 1916; mortuus Bucaresti die 26 Iunii 2000), iuris consulta et oeconomiae peritus, politicorum peritus, negotiorum externorum minister (1961 - 1972) et legatus Dacoromanus fuit. Mănescu a mense Septembri 1967 usque ad mensem Septembrem 1968 Consociationis Nationum Communis Conventus praeses fuit.
Euphorbus (medicus)
Euphorbus fuit medicus regis Iubae fraterque illius Antonii Musae qui imperatorem Augustum curavit; fratres ambo curationem aquarum frigidarum instituerunt.
L'Étranger
L'Étranger (scilicet Latine: Peregrinus) est mythistoria scriptoris Francici Alberti Camus, primum anno 1942 edita. Historia, quae in Algerio circa annum 1930 procedit, enarrat de vita absurditatis cuiusdam Meursault, homo captivus qui sperat capite damnatus esse. Ex hac fabula anno 1967 pellicula facta est (vide L'Étranger) ab illustri moderatore cinematographico Italico Luchino Vicecomes.
Euphorbus (medicus)
Rex ipse, herbam antea incognitam inveniens, ad honorem medici appellavit Euphorbiam. Hoc nomen etiamnunc eodem generi plantarum afficitur, et, ut memoriam eventus retineatur, una species nomen Euphorbia regisjubae habet; sed herba a rege inventa fuit potius Euphorbia resinifera.
Antonius Musa
Antonius Musa fuit medicus et botanicus imperatoris Augusti. Anno 23 a.C.n. imperatorem graviter aegrotantem fomentis frigidis curavit; Augustus ad sanitatem restoratus simulacrum medici statuit iuxta aram privatam Aesculapii. Mox autem M. Marcellus aegrotans, Musa ad salutem restituere conato, mortuus est.
Frater Antonii Musae fuit Euphorbus, medicus regis Iubae, qui una cum fratre curationem aquarum frigidarum instituit. Musa etiam de herbis scripsit, si re vera a manu eius venit libellus De herba vettonica; de hac re eruditi dubitant.
Lucius Aurelius Gallus (consul 174)
Lucius Aurelius Gallus (quando natus mortuusve sit, nescimus) senator Romanus secundo saeculo fuit. Pater eius eiusdem nominis anno 146 consul suffectus creatus est. Anno 174 ipse hunc magistratum administravit. Annis 179 ad usque 182 legatus Augustorum Dalmatiae fuit. Lucius Aurelius Gallus, consul ordinarius anni 198 filius eius erat.
Carolus Malik
Carolus Malik (Arabice ‏شارل حبيب مالك‎ Scharl Habib Malik natus Bitirran in oppido Libani anno 1906; mortuus die 28 Decembris 1987) fuit legatus e Libano. Carolus Malik fuit ab anno 1946 ad annum 1946 praeses Oeconomici Socialiique Consilii, et anno 1947 unus ex auctoribus Universae Iurum Humanorum Declarationis. Deinde a mense Septembri 1958 usque ad mensem Septembrem 1959 Consociationis Nationum Communis Conventus praeses erat.
Acidum fumaricum
In itineris metabolicis organismorum, imprimis cyclis et ureae et acidi citrici, acidum fumaricum sal reactionibus suis interest.
Lipscomb Comitatus
Lipscomb Comitatus  (Anglice:  Lipscomb County) est Texiae comitatus in Civitatibus Foederatis Americae 3057 incolarum (anno 2000). Comitatus, cuius caput est vicus Lipscomb, anno 1876 creatus est. In hoc comitatu quinta pars incolarum (20.7 %) oriunda e America Latina est.
Carolus Sosa Rodríguez
Carolus Sosa Rodríguez (natus in Caracas  die 30 Aprilis 1912, mortuus anno 1997) fuit legatus e Venetiola. Sosa Rodríguez fuit a mense Septembri 1963 usque ad mensem Septembrem 1964 Consociationis Nationum Communis Conventus praeses.
Victor Andreas Belaúnde
Victor Andreas Belaúnde (natus Arequipae Peruvia die 15 Decembris 1883; ibidem mortuus die 14 Decembris 1966 ) fuit scriptor etiam rerum gestarum et legatus Peruvianus. Belaúnde fuit a mense Septembri 1959 usque ad mensem Septembrem 1960 Consociationis Nationum Communis Conventus praeses.
Iacobus Anquetil
Iacobus, vulgo Jacques, Anquetil (natus Mont-Saint-Aignan in oppido Normandiae die 8 Ianuarii 1934; mortuus cancro stomachi Rothomagi die 18 Novembris 1987), agnomine Maître Jacques ('Magister Iacobus') notus, fuit professionalis birotarius Francicus, primus qui Circuitum Franciae quinquies vicit, annis 1957 et ab 1961 ad 1964. Cuius victoriae in cursibus stationum sicut in Circuitu Franciae reportatae facultate rara solum vehendi contra horologium in certaminibus temporis singulorum innitebantur, qua pro causa agnomine Monsieur Chrono ('Dominus Temporis') appellabatur.
Anquetil primus fuit qui omnes tres Circuitus Grandes vicit, inter quos, praeter Circuitum Franciae, Circuitus Italiae bis (annis 1960 et 1964), ac Circuitus Hispaniae semel (1963).
Lucius Calpurnius Piso (consul 175)
Lucius Calpurnius Piso (quando natus mortuusve sit, nescimus) senator Romanus patricius secundo saeculo fuit. Frater Servii Calpurnii Scipionis Orfiti, consulis anni 172 erat. Ipse summum magistratum anno 175 administravit.
Baylor Comitatus
Baylor Comitatus  (Anglice:  Baylor County) est Texiae comitatus in Civitatibus Foederatis Americae incolarum (anno 2000). Comitatus, cuius caput est vicus Seymour, anno 1858 creatus est. In hoc comitatu decima pars incolarum (9.3 %) oriunda ex America Latina est.
Alexander Quaison-Sackey
Alexander Quaison-Sackey (natus Winneba in oppido Ganae hodiernae die 9 Augusti 1924; Accrae mortuus die 21 Decembris 1992) fuit politicus et legatus.
Apud scholan Mfantsipim in urbe Capitis Corsi educatus, alumnus fuit collegii Exoniensis Oxoniensium et scholae scientiarum oeconomicarum Londiniensis. Minister a rebus externis patriae meruit. A mense Septembri 1964 usque in Septembrem 1965 fuit Consociationis Nationum Communis Conventus praeses.
Banderia Prutenorum
thumb|right|Insigne Ordinis Teutonici thumb|right|Insigne ordinis praefecti seu magistri "alti" ut dicitur Banderia Prutenorum est manuscriptum 48 chartarum quod Ioannes Dlugossius composuit et Stanislaus Durink imaginibus exornavit. Manuscriptum est tabula 56 vexillarum ordinis Teutonici.
Pruteni nomen eorum est qui Prussiam inhabitabant qui olim Slavi fuerunt postea autem Germani.
Publius Salvius Iulianus (consul 175)
Publius Salvius Iulianus (quando natus sit, nescimus; mortuus est anno 182) senator Romanus secundo saeculo fuit. Pater eius Lucius Octavius Cornelius Publius Salvius Iulianus Aemilianus iurisprudentiae magister fuit. Anno 175 consul ordinarius creatus est. Anno 180 legatus Augusti pro praetore ignotae provinciae a Commodo coniurationis accusatus cum aliis occisus est.
Banderia Prutenorum
Res gestae
Ordo Teutonicus pugna quae in loco Grunenvelte vocato anno 1410o facta est a militibus regni Polonici et ducatus Lithuanici devictus est. Ante pugnam milites Polonici atque Lithuanici hymnum Bogurodzica seu "deigenetricis" cantavisse dicuntur.
Compositio
Vexilla “comturias” seu regiones indicant ex quibus milites advenierunt.
Locus manuscripti
Manuscriptum nunc est in bibliotheca universitatis Iagellonicae.
Notae ad manuscriptum
“recto” et “verso” indicant latus paginae.
Stanislaus Durink latitudinem et longitudinem cuiusdam vexilli “ulnis” indicat. Una ulna 18 digitos habet. Plurium vexillorum longitudo est maior quam latitudo.
Pagina prima recto ita inscripta est:
Nonnullae "Comturiae" in manuscripto indicatae
Pomesania, Graudencia, Stargardum, Sambia, Tuchola, Stuhm, Nessavia, Westphalia, Elbinga, Engelsburgum seu Arx Angelorum,
Gulielmus I (rex Nederlandiae)
Gulielmus I  cognomine Auraicus (Batave: Willem I) (natus Hagae die 24 Augusti 1772 - obiit Berolini die 12 Decembris 1843) fuit rex Nederlandiae et dux magnus Luxemburgi ab anno 1815 usque ad abdicationem eius anno 1840. Gulielmus iam a die 1 Decembris 1813 princeps Nederlandiae erat, sed non ante diem 16 Martii 1815 coronatus est.
Marius Pomilio
Marius Pomilio (Ursuneae die 14 Ianuarii 1921 natus; Neapoli die 3 Aprilis 1990 mortuus) fuit scriptor, progymnasmatis, diurnarius et vir publicus Italicus. Pomilio qui antea ad factionem socialisticam pertinebat et atheus erat, se postea ad fidem Christi convertit. Anno 1983 operis Il Natale del 1833 gratia Praemium Strega accepit.
Ordo Sanctae Mariae Teutonicorum
Insignia
Ordinis insigne est crux niger ungularum vel potius crux niger felum pedum, Germanice Tatzenkreuz. Hic crux adhuc est signum exercitus Germanici. Sententia ordinis est Helfen, Heilen, Wehren ("adiuvare, sanare, defendere").
Res gestae
Ordo conditus est tempore tertiae expeditionis sacrae anno 1190.
Primum ordo tertia cruciata illis adiuvabat qui in terram sacram migrabant. Deinde ordo militaris factus est ut Imperio Romano Sacro in terra sacra adiuvaret. Tum ordo emigrationem Germanorum ex Germania orientem versus effecit.
Anno 1237 Fratres militiae Christi Livoniae, primum pars ordinis Teutonici, constituti sunt.
Anno 1410 milites Polonici et Lituanici deigenetricis hymnum vulgo Bogurodzica appellatum cantantes cruciferos Teutonicos ad silvam viridem ut ipsi dicunt vel ad abium montem ut Germani dicunt vicerunt.
Ordo a Napoleone prohibitus est anno 1809. In Austria autem supervixit.
Usque ab anno 1929 est ordo clericorum et inter Canonicos Regulares numeratur.
Oldham Comitatus (Texia)
Oldham Comitatus  (Anglice:  Oldham County) est Texiae comitatus in Civitatibus Foederatis Americae 2185 incolarum (anno 2000). Comitatus, cuius caput est vicus Vega, anno 1876 creatus est. In hoc comitatu decima pars incolarum (11.1 %) oriunda e America Latina est.
Monoceros (constellatio)
Monoceros constellatio ad lineam aequinoctialem caeli sita toto a mundo habitato videri potest, sed stellas vix lucidas tantum continet.
Index stellarum
N. b.: Numeri excerpti sunt e mensionibus satellitis Hipparcos nominatae Hipparchos catalogue: query form apud archive.ast.cam.ac.uk.
De historia
Monoceros constellatio primum nominata est ab astronomo Batavo Petrus Plancius anno 1613 et descripta a Iacobo Bartschio anno 1624.
Nebulae
Insunt sideri cumuli stellarum aperti M50, NGC 2232, NGC 2236, NGC 2251, NGC 2250, NGC 2254, NGC 2264, NGC 2269, NGC 2286, NGC 2335 NGC 2343, NGC 2353.
Etiam Nebula Rosettae huic constellationi inest.
Phrixus
Phrixus in fabulis Graecis fuit Athamantis et Nepheles filius, qui cum Helle sorore ad Colchidem cum vellere aureo fugit. Hyginus mythographus sic vitam eius descripsit:
"Phrixus et Helle insania a Libero obiecta cum in silva errarent, Nebula mater eo dicitur venisse et arietem inauratum adduxisse, Neptuni et Theophanes filium, eumque natos suos ascendere iussit et Colchos ad regem Aeolum Solis filium transire ibique arietem Marti immolare. Ita dicitur esse factum; quo cum ascendissent et aries eos in pelagus detulisset, Helle de ariete decidit, ex quo Hellespontum pelagus est appellatum, Phrixum autem Colchos detulit; ibi matris praeceptis arietem immolavit pellemque eius inauratam in templo Martis posuit, quam servante dracone Iason Aesonis et Alcimedis filius dicitur petisse. Phrixum autem Aeeta libens recepit filiamque Chalciopen dedit ei uxorem; quae postea liberos ex eo procreavit. Sed veritus est Aeeta ne se regno eicerent, quod ei responsum fuit ex prodigiis ab advena Aeoli filio mortem caveret; itaque Phrixum interfecit. At filii eius, Argus Phrontis Melas Cylindrus, in ratem conscenderunt, ut ad avum Athamentem transirent: hos Iason cum pellem peteret, naufragos ex insula Dia sustulit et ad Chalciopen matrem reportavit, cuius beneficio ad sororem Medeam est commendatus."
Sextus Quintilius Valerius Maximus
Sextus Quintilius Valerius Maximus, Alexandriae Troadis natus, fuit vir publicus Romanus, Senator, proconsul Achaeae, Consul anni 151, Proconsul Asiae anno 168 aut 169. Secundum fontes, Maximus omnia fecit, omnia officia retinuit una cum fratre Sexto Quintilio Condiano. Duo fratres etiam fuerunt scriptores in lingua Graeca de re rustica: titulus libri eorum fuit Georgica. Fratres postea a Commodo interfecti sunt. Filius eius Sextus Quintilius Condianus, consul ordinarius anni 180, erat.
Aëtius Amidenus
Aëtius Amidenus, litteris Graecis Ἀέτιος Ἀμιδηνός, ex Amida oriundus, scriptor de re medica Graecus, saeculo V exeunte natus, anno circiter 575 mortuus est. Opus encyclopaedicum confecit in libros XVI divisum, pluribus rebus e Galeno et Oribasio demptis, multis autem ex aliorum libris hodie deperditis. Versiones Latinae ab Ioanne Baptista Montano et Iano Cornario saepe a medicis Europaeis saeculi XVI citantur. Texto Graeco librorum I-VIII bis impresso, textus librorum IX-XVI numquam divulgatus est.
Apis (genus)
Apis est genus insectorum familiae Apidarum. Plerumque distinguuntur quattuor species:
Ward Comitatus (Texia)
Ward Comitatus  (Anglice:  Ward County) est Texiae comitatus in Civitatibus Foederatis Americae   10909 incolarum (anno 2000). Comitatus, cuius caput est vicus Monahans, anno 1887 creatus est. In hoc comitatu decima pars magni monenti incolarum (42.0 %) oriunda e America Latina est.
Metempsychosis
Metempsychosis (Graece μετεμψύχωσις), sive animarum migratio, est dogma reincarnationis similis, quod animam fere sed non semper post mortem in corpore in successione transmigrare docet. Nam non semper moriendum est in metempsychosis conferenti reincarnatione. Describitur in scripturis antiquis, praecipue Pythagorae ac Orphei, et non solum in philosophia Graecia, sed etiam ab Arthuro Schopenhauero, Curtio Gödel, et aliis philosophis recentioribus tractatur.
Excerpta scriptorum Romanorum de reincarnatione
Gaius Iulius Caesar (De bello Gallico VI 14,5) de druidis Gallicis scripsit:
Marcus Annaeus Lucanus (Bellum Civile = Pharsalia I 458-462):
Titus Lucretius Carus (III 776-783):
Publius Ovidius Naso (Metamorphoses XV 158ff):
L. Annaeus Seneca minor (Epistulae morales ad Lucilium. 108,19):
Publius Vergilius Maro (Aeneis VI 713-715):
Guido Morselli
Guido Morselli (Bononiae die 15 Augusti 1912 natus; mortem sibi conscivit Baretii die 31 Iulii 1973) fuit scriptor Italicus. Lectionem solitarem praetulit, tamen pro voluntate patris Universitatem Milanensem studuit. Opus realisticum scripsit.
Opera selecta
Morselli vivente, tamen nullum opus eius editum est et, numquam ad exitum perveniens, Morselli sibi mortem conscivit.
Sextus Quintilius Condianus
Sextus Quintilius Condianus, Alexandriae Troadis natus, fuit vir publicus Romanus, Senator, proconsul Achaeae, Consul anni 151, Proconsul Asiae anno 168 aut 169. Secundum fontes, Condianus omnia fecit, omnia officia retinuit una cum fratre Sexto Quintilio Valerio Maximo. Duo fratres etiam fuerunt scriptores in lingua Graeca de re rustica: titulus libri eorum fuit Georgica. Fratres postea a Commodo interfecti sunt.
Epitheria
Epitheria est magnaordo mammalium.
Liberty Comitatus (Texia)
Liberty Comitatus  (Anglice:  Liberty County) est Texiae comitatus in Civitatibus Foederatis Americae 70154 incolarum (anno 2000). Comitatus, cuius caput est vicus Liberty, anno 1836 creatus est. In hoc comitatu decima pars incolarum (10.9 %) oriunda e America Latina est.
Iter pentosorum phosphatorum
Iter pentosorum phosphatorum vel iter phosphogluconatum est iter metabolicum, quod, ab glucosum 6-phosphatum glycolysi paralleliter procedens, nicotinamidum adeninum dinucleotidum phosphatum (NADP) et pentosa (5 carboniis sacchara) et ribosum 5-phosphatum compositum praecursor nucleotidorum creat. Substantiis sic generatis munera anabolica sunt.
Id iter magnopere in erythrocytis, hepatocytis, adipocytis, cortice glandularum suprarenalium, glandulis mammarum momentum habet.
Contextus
Ut in glycolysi substantia prior est glucosum 6-phosphatum (G6P). Eventus itineris principales sunt tres, esse enim:
De glucoso ad glucosum 6-phosphatum
Glycolysi reactio biochemica prima de glucoso ab glucoso ad glucosum 6-phosphatum (G6P) attributa, de consuetudine gradus hic, enzymo hexokunasi perfectus, itineri autem pentosorum phosphatorum non attribuitur. Cum glucosum saccharum in cellulam intrat, dum enzymo nomine hexokinasis in glucosum 6-phosphatum convertitur.
Reactio ATP energia et magnesium Mg2+ consumit, atque liberatur ion hydrogenii H+ in cytoplasma.
Reactionis ope glucoso positione 6 numerata (iam "extra anulo") phosphatum aniungitur, tamen structura glucosi anularis retinetur. Ergo numerus tam locorum acceptorum H+ augetur (6→9) quam centrorum rotabilium (1→3).
In summa moleculae G6P profecto utiles in cytoplasmate adsunt, quae non solum itinere pentosorum phosphatorum, sed etiam aliis usui sunt, ut glycolysi, metabolismo aminoacidorum, aminosaccharorum, galactosi, nucleotidorum.
Phases
Duo phases separandae sunt: phasis oxidativa ab non oxidativa. Phasi oxidativa NADP generatur, ac in non oxidativa phasi synthesis saccharorum 5 carboniis (pentosorum) fit.
Phasis oxidativa
In phasi hac duae moleculae NADP+ (forma oxidata) reductione in NADPH (formam reductam) fiunt.
Gertrudis Baines
Gertrudis Baines (nata in vico Shellman Georgiae die 6 Aprilis 1894; mortua Angelopoli die 11 Septembris 2009) fuit mulier Americana quae a die 2 Ianuarii 2009, Lusitana Maria de Jesus obita, usque ad mortem veterrimus homo vivens fuit, cuius aetas pro certa scitur.
Paulus Aegineta
Paulus Aegineta, scriptor de re medica Graecus, ex insula Aegina oriundus, saeculo VII floruisse censetur. Opus encyclopaedicum composuit in septem libros divisum, quod saeculo insequenti Arabice ab, saeculo XVI Latine a variis interpretibus conversum erit.
Damnatio memoriae
Historia
Imagines publicas deleri et libros historicos iterum scribi sine nomine eius quem princeps odit iubit. Damnatio memoriae est plus quam famam malam ferre de aliquo aut mendacia in eum dispergere, quae ambo sunt cotidiana in cursu politico; immo, est mandatum publicum ab ipso duce traditum.
In historia Romana Caracallam, fratre Geta regenti occiso, iussisse eius memoriam deleri videmus.
Saeculo vicensimo Stalin, tyrannus in Unione Sovietica, hominum quos rei publicae inimicos censebat imagines delebat.
Sabine Comitatus
Sabine Comitatus  (Anglice:  Sabine County) est Texiae comitatus in Civitatibus Foederatis Americae 10469 incolarum (anno 2000). Comitatus, cuius caput est vicus Hemphill, anno 1837 creatus est. In hoc comitatu minima pars 1,8 incolarum (42.0 %) oriunda e America Latina est.
Brassica oleracea Grex Capitata
Brassica oleracea Grex Capitata est virens herba, quae ab hominibus editur, usitate cocta. Ab aliis fermentantur; ab alteris decoquuntur; sed a quasi omnibus manducantur. Grex familiae Brassicacearum, colitur in toto ferme orbe terrarum. Varietas magna est huius speciei, sed ferme omnes ad edendum sunt idoneae.
Grex Capitata inter greges speciei Brassicae oleraceae in taxinomia Linnaeana digeritur. Aliae notissimae eiusdem speciei greges sunt Acephala, Alboglabra. Botrytis, Gemmifera, Gongylodes, Italica, et Sabauda, qui una vulgo appellantur vegetabilia crucifera.
Cultura
Plinius maior in sua Naturali historia de brassica scripsit:
Quomodo coquitur
De praeparatione brassicarum, Cato maior in libro de agri cultura nobis dicit:
Usus medicinalis
Pro infirmitatibus, Cato in supradicto opere refert:
OT
OT haec dissimila significare potest:
Iohannes Kearney
Iohannes Kearney (natus anno 1742, mortuus 22 Maii 1813) fuit Hibernus, Eblanae natus, in Collegio Trinitatis Universitatis Dublinensis rhetoricae professor (1781), et praepositus (1799). Ingenio talentisque Thomae Moore favit. Coniunctioni Hiberniae cum Britanniarum Regno adversatus est. Anno 1806, ad Ossoriae episcopatum provectus est. In Sancti Canicii ecclesia cathedrali Sancti Canicii in urbe sepultus est.
Inter eius prosapiam, Baracus Obama, Praeses Civitatum Foederatarum, repertus est.
Conductor (discretiva)
Conductor potest esse:
Kama Chinen
Kama Chinen (Iaponice 知念カマ nata in praefectura Ocinava, Iaponia die 10 Maii 1895; mortua in Nanjō iuxta Ocinavam die 2 Maii 2010) fuit mulier Iaponica quae a die 11 Septembris 2009, Americana Gertrude Baines obita, usque ad mortem, veterrimus homo vivens fuit, cuius aetas pro certo scitur.
Marcus Flavius Aper (consul 176)
Marcus Flavius Aper (quando natus mortuusve sit, nescimus) senator Romanus secundo saeculo fuit. Pater eius Marcus Flavius Aper anno 130 consul ordinarius erat. Circa annum 155 vel 160 consul suffectus creatus est. Anno 176 consulatum secundum ordinarium gessit.
Index legatorum Dietae Foederalis XI
Dieta Foederalis Undecima anno 1987 primo convenit et ad annum 1990 leges dabat. 3 Octobris 1990 144 legati pristinae Rei publicae Democraticae Germanicae ad legatos Germaniae Occidentalis accesserunt.
Legati in factiones digesti
inter alios hi fuerunt:
Fractio CDU/CSU
Theodericus Austermann | Sabina Bergmann-Pohl (a die 3 Octobris 1990) | Curtius Biedenkopf | Norbertus Blüm | Volfgangus Bötsch | Fridericus Bohl | Ioachimus Borchert | Manfredus Carstens | Petrus Haraldus Carstensen | Herbertus Czaja | Wernerus Dollinger (CSU)|Werner Dörflinger (CDU)|Alfredus Dregger CDU)|Hinricus Geißler (CDU)|Michael Glos (CSU) Reinhardus Göhner | Gerda Hasselfeldt (in locum Strauß suffecta ab anno 1987) | Philippus Jenninger | Ignatius Kiechle | Ioannes Klein | Helimutus Kohl | Guntherus Krause (a die 3 Octobris 1990) | Paulus Krüger (a die 3 Octobris 1990) | Norbertus Lammert | Lotharius de Maizière (a die 3 Octobris 1990) | Claudia Nolte (a die 3 Octobris 1990) | Eduardus Oswald | Hinricus Riesenhuber | Hannelora Rönsch | Volkerus Rühe | Georgius Rüttgers | Volfgangus Schäuble | Anscharius Schneider | Christianus Schwarz-Schilling | Horatius Seehofer | Rudolphus Seiters | Carolus-Henricus Spilker | Carolus-Theodericus Spranger | Gerhardus Stoltenberg | Franciscus Iosephus Strauß (anno 1987) | Ricardus Stücklen | Rita Süssmuth | Theodorus Waigel | Gualterius Wallmann (anno 1987) | Georgius Warnke | Dorothea Wilms | Hinricus Windelen | Matthias Wissmann | Manfredus Wörner (ad annum 1988) | Fridericus Zimmermann |
Fractio DSU
Ioannes Ioachim Walther (a die 3 Octobris 1990) |
Fractio SPD
Ioannes Apel | Egon Bahr | Gulielmus Brandt | Edelgarda Bulmahn | Andreas de Bülow | Herta Däubler-Gmelin | Horatius Ehmke | Heribertus Ehrenberg | Gernotus Erler | Anca Fuchs | Theodericus Haack | Volkerus Hauff (ad diem 14 Iunii 1989) | Gerhardus Jahn | Ernestus Kastning | Ioannes-Ulricus Klose | Ioannes Koschnick | Egon Lutz | Franciscus Müntefering | Annemaria Renger | Otto Schily (ab anno 1989) | Renata Schmidt | Georgius Schmude | Rudolphus Schwanitz (a die 3 Octobris 1990) | Heida Simonis (ad diem 31 Maii 1988) | Ludovicus Stiegler | Petrus Struck | Volfgangus Thierse (a die 3 Octobris 1990) | Ioannes Iochen Vogel | Heidemaria Wieczorek-Zeul | Hinricus Westphal | Ioannes-Georgius Wischnewski |
Foedus 90/Fractio Viridum
Maria Ludovica Beck-Oberdorf |Ioachimus Gauck (3 Octobris - 4 Octobris 1990) |Petra Kelly |Otto Schily (ad annum 1989) |
Fractio PDS
Gregorius Gysi (a die 3 Octobris 1990) |
Philippus IV (rex Hispaniae)
Philippus IV, Hispanice Felipe IV (natus Valdoleti die 8 Aprilis 1605 - Matriti obiit die 17 Septembris 1665) fuit rex Hispaniae ab anno 1621 usque ad mortem et Lusitaniae (ut Philippus III, Lusitanice: Filipe III) usque ad annum 1640.
El Paso Comitatus (Texia)
El Paso Comitatus  (Anglice:  El Paso County) est Texiae comitatus in Civitatibus Foederatis Americae 679.622 incolarum (anno 2000). Comitatus, cuius caput est vicus El Paso, anno 1848 creatus est. In hoc comitatu  maxima pars incolarum (78.2 %) oriunda e America Latina est.
Hudspeth Comitatus
Hudspeth Comitatus  (Anglice:  Hudspeth County) est Texiae comitatus in Civitatibus Foederatis Americae 3344 incolarum (anno 2000). Comitatus, cuius caput est vicus Sierra Blanca , anno 1917 creatus est. In hoc comitatu maxima pars incolarum (75 %) oriunda e America Latina est.
Fanum Sancti Ioannis in Nono
Fanum Sancti Ioannis in Nono, deinde Via Torta, (Italiane: La Storta) est LI pars Romae circiter 20 396 incolarum in Agro Romano, cuius signum est Z.LI.. Via Tòrta in Municipio XX cum signo 20h est.
Historia
Aetate Romana Via Torta Statio cum Mansione in via Cassia fuit, ad nonam ab urbe lapidem. Via Torta nomen vulgare est et ex flexu Viae Cassiae orior.
Aevo medio Sanctus Ioannes in Nono statio in via Francigena fuit, quae peregrinos Romam duxit. In itinerario Sigerici Sanctus Ioannes in Nono, cum nomine Johannis VIIII, submansio II fuit.
Ecclesia Catholica Romana
Via Torta vel Fanum Sancti Ioannis in Nono est sedes episcopalis suburbicaria cum nomine Sedis Suburbicariae Portuensis-Sanctae Rufinae (olim sedes fuerunt Portus, hodie Flumen Micinum ac Fanum Sanctae Rufinae vel Sylva Candida).
Aransas Comitatus
Aransas Comitatus  (Anglice:  Aransas County) est Texiae comitatus in Civitatibus Foederatis Americae 23158 incolarum (anno 2010). Comitatus, cuius caput est vicus Rockport, anno 1846 creatus est. In hoc comitatu quarta pars incolarum (25.5 %) oriunda ex America Latina est et quasi quinta pars haud Anglice domu (18.2 %) loquitur.
Xenosauridae
Xenosauridae sunt familia Squamatorum in Media America et Sina endemicorum. Eae sunt squamae rotundae nodosaeque et osteodermata. Plurimis speciebus habitationes humidae vel semi-aquaticae placent, sed eae intra regiones endemicas sunt longe lateque diffusae, et aliquae circumiecta semi-arida plantas tenues habentis habitant. Carnivorae aut insectivorae vivas pariunt progenies.
Cladogramma
─o Toxicofera Vidal & Hedges, 2005 ├── Pythonomorpha Cope, 1869 → Serpentes Linnaeus, 1758 └─┬── Iguania Cope, 1864 └─o Anguimorpha Fürbringer, 1900 ├─o Paleoanguimorpha │ ├── Shinisauridae │ └─o Varanoidea │  ├── Lanthanotidae │  └── Varanidae Merrem, 1820 └─o Neoanguimorpha ├── Xenosauridae ├── Helodermatidae Wiegmann, 1829 └─o Anguioidea sive Diploglossa ├── Anguidae Gray, 1825 ├── Anniellidae └── Diploglossidae
Leslius Munro
Leslius Munro (natus Aucopoli, Nova Zelandia die 26 Februarii 1901; mortuus die 13 Februarii 1974) fuit diurnarius, politicorum peritus et legatus e Nova Zelandia. Munro fuit a mense Septembri 1957 usque ad mensem Septembrem 1958 Consociationis Nationum Communis Conventus praeses.
Borma
Borma, Francogallice Bormes-les-Mimosas, est oppidum et commune praefecturae Vari in Francia. Homines 7 982 ibi anno 2016 habitavisse constat. Est hodie locus otiosus ad litora maris Mediterranei stans. Castellum Bragansonum, ad hoc commune pertinens sed praedium civitatis Francicae, in culmine scopuli rupestris eminens, a praesidibus frequentatur.
Gavorranum
Gavorranum   (olim fortasse: Caput Borreanum ) (Italiane: Gavorrano) est oppidum Italiae et municipium, circiter 8 690 incolarum, in Regione Tuscia et in Provincia Grossetana situm. Incolae Gavorranenses appellantur.
Cyclops (Euripides)
Cyclops (Graece ) est fabula satyrica quam Euripides anno incerto docuit. Hoc unum drama satyricum antiquum integrum servatum ad nostram aetatem pervenit. Argumentum ex Odyssea ductum est, addito Sileno et satyris.
Personae
Scaena antri cuiusdam aditum in monte Aetna ostendit. Quattuor tantum personae in hoc dramate aguntː
Synopsis
Euripides, argumentum fabulae texens, historiam Ulixis et Polyphemi carmine IX Odysseae enarratam secutus est. Prologum fabulae Silenus Satyrorum princeps agit, qui magistro Baccho quaerendo usque ad Siciliam insulam pervectus, navi  fracta in oram Cyclopum adpulerat Polyphemique servus factus erat. Nonnullos post annos Ulixes una cum commilitonibus eodem  navem applicavit eque Sileno impetrat, ut sibi pro vino ex erroribus delato alimenta traderet. Ille cum vinum degustavisset maxime delectatus promittit se ex antro Cyclopis agnos caseumque relaturum. Furto feliciter exacto inrumpit Polyphemus cyclops, qui Ulixem agnorum abductorum balatu arguit. In hoc crimine falso corroborando a duplici Sileno iuvatur. Deinde Ulixes, cum nequiquam oratorium agonem cum fera atque imprudenti belua excitavisset -etenim iura hospitum et deorum reverentiam invocabat et cyclops divitias tantum venerari sapientes homines respondit-, a Cyclope abductus mox ad  antri ostium redit  gemens atque de comitibus a monstro laceratis queritur. Hac caede commotus Cyclopem ulciscendum mero inebriare parat, ut calefacta sude nixus atque iuvantibus Satyris oculo eum privaret. Satyri quidem cum primo impetu promptissime se Ulixi sponte subventuros polliciti essent, tamen periculo exterriti fidem promissam praestare reformidarunt. Tum denique Ulixi effugienti auxilio succurunt, cum Cyclopem saevientem et excaecatum deludere valent.
Vis comica huius fabulae e vini aviditate nascitur et impudenti et procaci timiditate Sileni Satyrorumque.
Eelco van Kleffens
Eelco Nicolaus van Kleffens  (natus in Heerenveen die 17 Novembris 1894; mortuus in Almocageme iuxta Sintram Lusitania die 17 Iunii 1983) fuit politicorum peritus et legatus e Nederlandia. Van Kleffens fuit a mense Septembri 1954 usque ad mensem Septembrem 1955 Consociationis Nationum Communis Conventus praeses.
Castellum Mansionis
Castellum Mansionis vel Mansio Sancti Ioannis ad Pontem (Italiane Spedale di san Giovanni in Jerusalem alla Magione et Castello della Magione) est monumentum mediaevalis Podii Bonitii et Marturi. Castellum Mansionis aevo medio in uno ex itinerariis viae Francigenae aderat et castrum Templarium fuit. Hodie Castellum Mansionis sedes magistralis Militiae Templi est.
Blattodea
Blattodea (ex verbo blatta, 'insectum quod lucem fugit') sunt arthropoda classis Insectorum.
Sunt circa 4500 specierum blattodeorum, quarum triginta species cum habitationibus humanis consociantur, circaque quattuor pestes habentur.